
REPUBLIKA HRVATSKA
  ZADARSKA ŽUPANIJA
    OPĆINA POVLJANA
     OPĆINSKO VIJEĆE

KLASA:UP/342-04/26-01/1
URBROJ:2198-25-01-1-26-1
Povljana, 22. svibnja 2026. godine

Na temelju članka 71. stavka 3. Zakona o pomorskom dobru i morskim lukama („Narodne novine“, broj 83/23), članka 15. Plana upravljanja pomorskim dobrom  na području Općine Povljana za razdoblje od 2024. do 2028. godine („Službeni glasnik Zadarske županije“, broj: 9/24 i „Službeni glasnik Općine Povljana“, broj: 1/2026) i članka 31. Statuta Općine Povljana („Službeni glasnik Zadarske županije“ broj: 13/21 i 11/23 i „Službeni glasnik Općine Povljana“, broj: 1/2025), po raspisanom Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-1), te vezanu Obavijest o izmjeni stavke u Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-3), sve objavljeno u „Službenom glasniku Općine Povljana“ broj: 2/2026 i 3/2026, internetskoj stranici Općine Povljana www.povljana.hr, na oglasnoj ploči Općine Povljana, te u dnevnom listu „Zadarski list“, u upravnom predmetu za stranku ĐIN, obrt za usluge, vl. Ines Đukić, Đurđekovec, Glavna cesta 11, na prijedlog općinskog načelnika, Općinsko vijeće Općine Povljana, OIB: 47207249296, po službenoj dužnosti, na svojoj 6. (šestoj) sjednici održanoj dana 22. svibnja 2026. godine, donosi  

ODLUKU
o odabiru najpovoljnije ponude za dodjelu dozvole na pomorskom dobru na području Općine Povljana za razdoblje od 2026. do 2028. godine za sredstvo Daska za jedrenje, sandolina, pedalina i sl. na mikrolokaciji Plaža Dubrovnik, k.č. 1848 i 1844 k.o. Povljana

Članak 1.
Sukladno provedenom Javnom natječaju za dodjelu dozvola na pomorskom dobru na području Općine Povljana, za sredstvo Daska za jedrenje, sandolina, pedalina i sl., 8 (osam) komada, na mikrolokaciji Plaža Dubrovnik, k.č. 1848 i 1844 k.o. Povljana, na rok od 3 (tri) godine, odnosno do najkasnije 31. prosinca 2028. godine, kao najpovoljniji ponuditelj za davanje dozvole za obavljanje djelatnosti na pomorskom dobru odabire se:  
1 ĐIN, obrt za usluge, vl. Ines Đukić, Đurđekovec, Glavna cesta 11.
 
Članak 2.
(1) Ova se Odluka dostavlja svim ponuditeljima za pojedino/a sredstvo/a na mikrolokaciji.
(2) Ova Odluka stupa na snagu prvoga dana nakon dana objave u „Službenom glasniku Općine Povljana“, a izvršnost ove Odluke nastupa dostavom ove Odluke svim ponuditeljima koji su se natjecali za pojedino/a sredstvo/a na mikrolokaciji.
(3) Po izvršnosti ove Odluke, općinski načelnik donosi Rješenje o davanju dozvole na pomorskom dobru najpovoljnijem ponuditelju.

Obrazloženje
Za predmetnu mikrolokaciju i sredstvo, zaprimljene su tri ponude, ponuditelja ĐIN, obrt za usluge, vl. Ines Đukić, Đurđekovec, Glavna cesta 11, ponuditelja Lithium ion j.d.o.o., OIB: 26611271650, te ponuditelja RIBICA 1911 j.d.o.o., OIB: 08334814366.
Sve tri su ponude zaprimljene pravovremeno.
Ponuditelj ĐIN, obrt za usluge, vl. Ines Đukić, Đurđekovec, Glavna cesta 11 je ponudio cijenu od 800,00 eura po komadu sredstva za 8 komada sredstava, što je više od minimalno propisane naknade Javnim natječajem.
Ponuditelj Lithium ion j.d.o.o., OIB: 26611271650 dao je ponudu na iznos od 174,00 eura po komadu sredstva za 8 komada sredstava.
Ponuditelj RIBICA 1911 j.d.o.o., OIB: 08334814366, je ponudio cijenu od 110,00 eura po komadu za 8 komada sredstava.
Ispunjavajući i druge uvjete iz Javnog natječaja, ponuda ponuditelja ĐIN, obrt za usluge, vl. Ines Đukić, Đurđekovec, Glavna cesta 11 smatra se najpovoljnijom.
Sukladno članku 42. stavku 1. Zakona o upravnom sporovima („Narodne novine“, broj: 36/24), tužba, odnosno pokretanje upravnog spora protiv ove Odluke nema odgodni učinak.
Sukladno dostupnim informacijama i dokazima, odlučeno je kako je i prethodno navedeno.
Ova upravna stvar je riješena sukladno Zakonu o općem upravnom postupku („Narodne novine“, broj: 47/09 i 110/21), Zakonu o pomorskom dobru i morskim lukama („Narodne novine“, broj 83/23), Zakonu o upravnim sporovima („Narodne novine“, broj: 36/24).

UPUTA O PRAVNOM LIJEKU:
Protiv ove Odluke se može pokrenuti upravni spor, a tužba nema odgodni učinak sukladno članku 42. stavku 1. Zakona o upravnom sporovima („Narodne novine“, broj: 36/24).

